ZAPISNIK 46. SJEDNICE VMO BORONGAJ LUGOVI 
održane 20. ožujka 2025., 18:30h, u prostorijama Područnog ureda Peščenica, Zapoljska 1 (I. kat – soba 115). 
 
Prisutni članovi: 

1. Ivana Perković 
2. Bruno Rižmarić 
3. Petar Miočević 
4. Ivica Milković 
5. Lidija Klanjec 
 
Predsjednica VMO Ivana Perković uvodno konstatira kako su prisutni svi članovi Vijeća te kako Vijeće može pravovaljano donositi odluke.  
Predsjednica stavlja na glasanje zapisnik 46. sjednice VMO Borongaj Lugovi koji je prihvaćen jednoglasno bez rasprave. 
Predsjednica stavlja na glasanje predloženi dnevni red, koji su članovi Vijeća dobili u radnim materijalima. Dnevni red prihvaćen je jednoglasno bez rasprave. 
 
D N E V N I   R E D 
 
1. Program rada VMO Borongaj Lugovi u 2025. godini
1. Aktualna komunalna problematika
1. Izvješća, pitanja i prijedlozi
 


 
Ad. 1. Program rada VMO Borongaj Lugovi u 2025. godini

Vijeće mjesnog odbora Borongaj Lugovi jednoglasno donosi

PROGRAM RADA VIJEĆA MJESNOG ODBORA BORONGAJ LUGOVI
ZA 2025.


a) Polazne odrednice

	Vijeće Mjesnog odbora Borongaj Lugovi polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Borongaj Lugovi.
	Naravno, polazne odrednice i ciljevi i zadaci programa rada Vijeća Mjesnog odbora Borongaj Lugovi   ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Borongaj Lugovi kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Borongaj Lugovi s Vijećem Gradske četvrti Peščenica-Žitnjak. Suradnja se, pri tom, podrazumijeva kroz primjenu propisane i opisane procedure rada Vijeća Mjesnog odbora Borongaj Lugovi koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Borongaj Lugovi.
9. Nedoneseni, odnosno  nedorečeni urbanistički planovi što usložnjava  legalizaciju postojećih i izgradnju novih objekata u MO Borongaj Lugovi.
10. Posebnost Mjesnog odbora Borongaj Lugovi je vodocrpilište Sašnjak.
11. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Borongaj Lugovi s građanima,
· suradnje Vijeća Mjesnog odbora Borongaj Lugovi s Vijećem Gradske četvrti Peščenica-Žitnjak i Službom za mjesnu samoupravu, civilnu zaštitu i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora Borongaj Lugovi a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Borongaj Lugovi postavlja sljedeće ciljeve:

1. Koordinirano u suradnji s građanima, sustavno prikupljanje svih podataka bitnih za Mjesni odbor Borongaj Lugovi o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Borongaj Lugovi s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Borongaj Lugovi selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Borongaj Lugovi koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Borongaj Lugovi.
5. Permanentno nastojanje za što učinkovitijom suradnjom Vijeća Mjesnog odbora Borongaj Lugovi s Vijećem Gradske četvrti Peščenica-Žitnjak i Službom za mjesnu samoupravu, civilnu zaštitu i sigurnost.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Borongaj Lugovi će u svome radu i na svojim sjednicama tijekom 2023. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:
1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Borongaj Lugovi te, prema složenosti i razini rješavanja predlaganje rješavanja
a) Prioriteta Vijeća Mjesnog odbora Borongaj Lugovi.
b) Prioriteta za Plan MKA: Vijeću Gradske četvrti Peščenica-Žitnjak
c) Složenih i većih komunalnih potreba nadležnim tijelima Grada po propisanoj 
      proceduri (kontinuirano  kroz cijelu godinu).
d) Donošenje Plana malih komunalnih akcija (čišćenje i održavanje javnih površina i održavanje nerazvrstanih cesta 

Zadaci:
1. Donošenje Izvješća o radu Vijeća Mjesnog odbora Borongaj Lugovi za 2024. 
1. Donošenje Programa rada Vijeća Mjesnog odbora Borongaj Lugovi za 2025. 
1. Donošenje Financijskog plana Mjesnog odbora Borongaj Lugovi za 2026. (prosinac 2025.)
1. Donošenja Plana malih komunalnih akcija Mjesnog odbora Borongaj Lugovi za 2026. 
1. Donošenje Godišnjeg izvještaja o izvršenju Financijskog plana Mjesnog odbora Borongaj Lugovi za 2024. (srpanj 2025.)
1. Predlaganje prioriteta MKA za 2026. za Mjesni odbor Borongaj Lugovi (srpanj - kolovoz 2025.)
1. Donošenje Plana potreba za aktivnostima, programima i projektima unapređenja kvaliteta života građana za 2026. (studeni 2025.) 
1. Donošenje Plana malih komunalnih akcija (PMKA) – asfalterski program za 2026. (listopad 2025.)
1. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026. (rujan/listopad 2025.)
1. Davanje mišljenja o prijedlozima akata i programima koja od Vijeća Mjesnog odbora Borongaj Lugovi zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Borongaj Lugovi (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Borongaj Lugovi (kontinuirano kroz cijelu godinu).
1. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Borongaj Lugovi (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Borongaj Lugovi (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Borongaj Lugovi .
· suradnji Vijeća Mjesnog odbora Borongaj Lugovi  s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Borongaj Lugovi, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.



Ad. 2. Aktualna komunalna problematika

Nakon rasprave u kojoj sudjeluju svi vijećnici, Vijeće jednoglasno donosi

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne podružnice Zrinjevac zatraži

· zamjensku sadnju 2-3 stabla na čestici između trgovine Studenac i Ul. Vukomerec k.č. 3218/3

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnog gradskog ureda

· zatraži zamjenu rasvjetnih tijela (svjetiljke) duž Ul. Vukomerec iz žutih u LED bijele kako bi ulica bila adekvatnije rasvijetljena 

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 




Ad. 3. Izvješća, pitanja i prijedlozi

Vijećnici su informacije primili na znanje čime je iscrpljen dnevni red, te predsjednica VMO zaključuje 46. sjednicu VMO Borongaj Lugovi u 19:45 sati.

ZAPISNIK VODIO:			      
Petar Miočević 

Zapisnik sastavila: Iva Dujić Horvat

KLASA: 024-08/25-003/606
URBROJ: 251-13-11-11/002-25-3
Zagreb, 20. ožujka 2025.





Predsjednica  Vijeća Mjesnog odbora
Borongaj Lugovi
								
             Ivana Perković

 

